ועדת הכלכלה, כנסת 19, פרוטוקול מספר 417, 2014-12-09 08:30

יואב בן צור: בוקר טוב לכולם, אנחנו פותחים את הישיבה בהצעה לסדר של חברת הכנסת מיכל בירן בקשר להעלאת מחירי המים לחקלאות.

יואב בן צור: ההצעה הזאת היא גם של חבר הכנסת יצחק וקנין, שלא נמצא בארץ, ושל חבר הכנסת אורי מקלב.

יואב בן צור: אנחנו נשמע את חברת הכנסת מיכל בירן.

מיכל בירן: זה דיון קצת מוזר, צריך להגיד את האמת.

מיכל בירן: הוא אחד האחרונים.

מיכל בירן: מי שזוכר מהחוויה הצבאית את אווירת סוף קורס, זה נראה לי המושג המתאים לתאר את המצב.

מיכל בירן: חשוב שהדיון הזה יתקיים.

מיכל בירן: כינסנו אותו לפני שידענו על פירוקה של הכנסת.

מיכל בירן: העניין המרכזי הוא אמירה פופוליסטית.

מיכל בירן: שמענו באמצעי התקשורת על הכוונה להוזיל את מחירי המים לצרכנים בעזרת ביטול הסבסוד לחקלאים.

מיכל בירן: אנחנו תיכף נתעמק בדיון ונראה שחלק מהדברים בכלל לא מעוגנים עובדתית, נראה שזה בלתי אפשרי.

מיכל בירן: זה משהו שצריך לעצור אותו באיבו, בעודו רעיון קטן.

מיכל בירן: את מחירי המים לצרכנים צריך להוריד.

מיכל בירן: הדרך לעשות את זה היא על ידי ביטול תאגידי המים.

מיכל בירן: לא צריך להיטפל לחקלאים.

מיכל בירן: גם ככה הם במקצוע שכל כך קשה לשרוד בו במדינת ישראל.

מיכל בירן: המדינה לא עוזרת מספיק.

מיכל בירן: יש חשיבות ראשונה במעלה לעובדה שעדיין מייצרים פה תוצרת טרייה.

מיכל בירן: זה לא שאפשר להחליף כי אמצעי הקירור משתכללים וכי אפשר להטיס.

מיכל בירן: זה לא מחליף את זה שמייצרים תוצרת טרייה, בטח לא במדינה כמו שלנו.

יואב בן צור: ארץ זבת, חלב ודבש.

מיכל בירן: אנחנו נמצאים לפעמים במצב שבו אנחנו מבודדים ויש קושי להכניס כי חברות תעופה זרות מבטלות, אניות עם צוותים זרים לא עוגנות.

מיכל בירן: אני חושבת שזה אינטרס ראשון במעלה של מדינת ישראל לשמור על החקלאות שבה.

מיכל בירן: אני מקווה שבדיון הזה נצליח להרוג את הרעיון הזה בעודו קטן.

<אברהם דניאל: אנחנו כחקלאים סופגים כל יום מכה חדשה.

<אברהם דניאל: לא רק שמדינת ישראל לא עוזרת לחקלאות, היא פועלת לחיסולה.

<אברהם דניאל: אני אתן דוגמה קטנה.

<אברהם דניאל: 600 חקלאים הגישו פחות בקשות השנה לעובדים זרים, קרי סגרו את המשקים.

<אברהם דניאל: אני חושב שהפגיעה היא פחות בחקלאים, יותר באזרחים.

<אברהם דניאל: אני אסביר למה.

<אברהם דניאל: אנחנו מייצרים את התוצרת החקלאית הטרייה במחירים הוגנים.

<אברהם דניאל: אני לא נכנס כרגע לפער התיווך, שזאת בעיה אחרת.

<אברהם דניאל: אם אנחנו נעלם, מה האפשרויות שיש למדינת ישראל?

<אברהם דניאל: לייבא ממדינות ערב זה בלתי אפשרי.

<אברהם דניאל: האפשרות היחידה היא לייבא מאירופה.

<אברהם דניאל: להטיס את זה לפה עולה 7.5 שקל לקילו.

<אברהם דניאל: אני לא נכנס לעלויות הנוספות שיש בטיסה.

<אברהם דניאל: המחירים ירקיעו שחקים.

<אברהם דניאל: אזרחי מדינת ישראל לא יוכלו לעמוד בזה.

<אברהם דניאל: זה ייקר את המחייה.

<אברהם דניאל: זה מעבר להיבט הביטחוני שאנחנו שומרים על האדמות, מעבר לציונות ולכל הדברים.

<אברהם דניאל: אצלי במושב אנחנו קונים את המים ממקורות ב-2.15.

<אברהם דניאל: ממפיקי עמק חפר, שאלה מים שאינם ראויים לשתייה, אנחנו קונים ב-2.61.

<אברהם דניאל: הממוצע הוא 2.37.

<אברהם דניאל: אחר כך יש החזקת רשת ואגודה.

<אברהם דניאל: בשורה התחתונה אנחנו משלמים 2.59 שקל לקוב מים.

<אברהם דניאל: החקלאות לא יכולה לשלם את זה.

<אברהם דניאל: את המחירים האלה היא לא יכולה לשלם.

<אברהם דניאל: אנחנו חושבים שיש מקום להוריד את מחירי המים.

<אברהם דניאל: בכל הנושא של המים הממוחזרים אנחנו הפתרון של המדינה, כי האלטרנטיבה היא לטהר את המים למצב שלישוני ולשפוך אותם לים.

<אברהם דניאל: אנחנו צריכים לקבל אותם בחינם, אנחנו לא צריכים לשלם על דבר שאנחנו הפתרון שלו.

<אברהם דניאל: אני חושב, ואני אומר לכם את זה בכל הכנות, שמדיניות הממשלה בשנים האחרונות מחסלת את החקלאות ופוגעת באזרחי מדינת ישראל ביוקר המחייה.

<אברהם דניאל: הגיל הממוצע שלנו עומד על 64.

<אברהם דניאל: אין דור המשך.

<אברהם דניאל: 5000 חקלאים נשארו לייצר את התוצרת החקלאית הטרייה.

<אברהם דניאל: אני חושב שצריך לבטל את ההחלטה הזאת כמה שיותר מהר.

<אלון מלבסקי: פתחנו את הקמפיין מתוך איזה שהוא צורך ציבורי להוריד את יוקר המחייה.

<אלון מלבסקי: הוא מתבטא בין השאר בעליית מחירי המים לאורך זמן.

<אלון מלבסקי: לפי המחקר של המ.מ.מ שנעשה לפני שנתיים, הייתה עלייה של כ-20% במחירי המים בישראל.

<אלון מלבסקי: בגלל שיש 55 תאגידים, גם העלות של המנגנון מתוך כל זה עומדת על 45%.

<אלון מלבסקי: פנו אלינו מספר אנשים שהיו להם כמה בעיות עם תאגיד המים יובלים באשדוד.

<אלון מלבסקי: יש לנו פה שני מקרים.

<אלון מלבסקי: הראשון הוא חוב שנוצר - -

<לאה ורון: הדברים שאתה אומר אינם קשורים לדיון.

<לאה ורון: הדיון מתמקד בהעלאת מחירי המים לחקלאים.

<לאה ורון: אנחנו עוסקים בחקלאות.

<לאה ורון: זה שם הדיון.

<פלג אוריון: אני שמח מאוד על הדיון.

<פלג אוריון: למרות שאנחנו, כמו שאמרת, באווירה של סוף קורס, אני חושב שתמיד חשוב להעלות את הנושאים.

<פלג אוריון: כל מי שיושב פה בחדר אוהב לצאת בשבת.

<פלג אוריון: יש כאלה שלוקחים את האופניים, נוסעים, נהנים מהמרחב הכפרי, רואים את הפרדסים, את המטעים, את כל הירוק מסביב.

<פלג אוריון: זה משרת את כולם.

<פלג אוריון: לכולם נעים לראות.

<פלג אוריון: החקלאי צריך לקבל החלטה אם לפתוח את הברז ולהשקות את אותם מטעים ופרדסים.

<פלג אוריון: אנחנו צריכים להבין שכשאנחנו יושבים כאן בחדר ואנחנו דנים אם להעלות את מחיר המים או לא, המשמעות של זה היא הרבה יותר מרחיקת לכת ממה שאנחנו חשים כאן בין כותלי החדר.

<פלג אוריון: השאלה מה אנחנו רוצים לראות.

<פלג אוריון: האם אנחנו רוצים לראות מדינה ירוקה, מדינה שמספקת לעצמה את המזון, מדינה שנעים לחיות בה, או שבסופו של דבר, בגלל איזה שהם הסכמים, החלטות, כל מיני נוסחאות כאלו ואחרות, נמצא את עצמנו - -?

<פלג אוריון: לא מרגישים את זה בהתחלה.

<פלג אוריון: בהתחלה זה בקצוות.

<פלג אוריון: כמו שאברהם אמר, ירדו 600 חקלאים.

<פלג אוריון: עדיין לא מרגישים.

<פלג אוריון: כשמערבבים את הסלט, לא תמיד רואים את כל המרכיבים.

<פלג אוריון: השאלה לאן נגיע בסוף.

<פלג אוריון: כשאנחנו יושבים ודנים על הנושאים האלה, חשוב שנבין מה המשמעות בסוף.

<פלג אוריון: העלאה של מחיר המים היא העלאה של מחיר התוצרת לצרכן.

<פלג אוריון: ככל שאתה לוחץ באמצע, כך זה צריך לצאת לאיזה שהוא כיוון.

<פלג אוריון: כחקלאים שמביאים את הסחורה לשוק, אנחנו נעלה את המחירים כי אחרת לא נהיה.

<פלג אוריון: כשאנחנו מדברים על זה שנעלה את מחיר התוצרת, אנחנו בעצם מדברים על העלאת מחיר התוצרת לצרכן.

<פלג אוריון: אנחנו צריכים לחשוב טוב לאן אנחנו רוצים להגיע.

<פלג אוריון: אני לא מדבר על כך שהחקלאות היא פתרון הקצה לכל אותם מי שפד"ן.

<פלג אוריון: המים האלה צריכים ללכת לאיזה שהוא מקום.

<פלג אוריון: כשאנחנו משלמים עליהם מחיר כזה או אחר, אנחנו צריכים לקבל החלטה אם לפתוח את המים או לא.

<פלג אוריון: זאת המשמעות של ההחלטה.

<דוידי היימן: אנחנו, החקלאים, מרגישים שהגענו לסוף הדרך.

<דוידי היימן: יושבת פקידות כזאת או אחרת, יסלחו לי פקידי רשות המים.

<דוידי היימן: אתמול התקיים דיון ברשות המים על היטלי הפקה.

<דוידי היימן: מדובר על הכפלת היטלי ההפקה ממפיקים פרטיים, יעילים, מסודרים.

<דוידי היימן: רשות המים קיבלה החלטה להכפיל בחלק מהמקרים את היטלי ההפקה.

<דוידי היימן: אף אחד לא בדק בקצה האם אותו מפעל שהוקם ועשה פעילות חקלאית כזאת או אחרת, יכול לשלם את המחיר הזה.

<דוידי היימן: לא עשו שום בדיקה כלכלית, שום דבר.

<דוידי היימן: לצערי, או לא לצערי, הדיון התפוצץ.

<דוידי היימן: חקלאים קמו ועזבו.

<דוידי היימן: כל נציגי החקלאים – קיבוצים, מושבים, אנשים פרטיים, קמו ועזבו את הישיבה כשהבינו שאין עם מי לדבר.

מיכל בירן: חשוב להגיד מה זה היטלי הפקה, כי לא כולם מכירים את זה.

<דוידי היימן: היטלי הפקה זה תשלום - -

מיכל בירן: אומרים שהמשק הוא משק סגור, שהוא צריך לכלכל את עצמו.

מיכל בירן: היטלי ההפקה האלה לא הולכים חזרה למשק.

<דוידי היימן: זה הולך למיסים.

<דוידי היימן: הצעתי לרשות המים לשנות את שמה מרשות המים לרשות לגביית מיסים.

<דוידי היימן: אמרו לי שצדק חברתי זה כשמחיר המים הוא מחיר אחיד.

<דוידי היימן: בואו נשנה את השלט מרשות המים לרשות לצדק חברתי.

<דוידי היימן: החקלאים הגיעו לסוף הדרך בנושא של מחיר המים.

<דוידי היימן: לא נעשתה שום בדיקה כלכלית שתגיד אם החקלאים יכולים לשלם את מחיר המים בענף הזה והזה.

<דוידי היימן: יושבים פקידים, מקבלים החלטות, רואים מחשב, עושים נוסחאות ומעלים את המחיר ואת היטל ההפקה.

<דוידי היימן: אמרו פה מחיר לצרכן וכו' .

<דוידי היימן: יש לזה השלכות רוחב אדירות על מדינת ישראל הקטנה שלנו.

<דוידי היימן: אתמול היה פה יום החקלאות.

<דוידי היימן: אמר את זה בעדינות ידידי מתנועת המושבים.

<דוידי היימן: חקלאות זה גם התיישבות.

<דוידי היימן: אנחנו יושבים בעוטף עזה, אנחנו יושבים במרגליות, אנחנו יושבים מאילת עד מטולה.

<דוידי היימן: אנחנו מחזיקים את הארץ הזאת.

<דוידי היימן: אמר שר החקלאות שהמחרשה קובעת את גבולות הארץ.

<דוידי היימן: צריך להבין את זה.

<דוידי היימן: בכנסת ניסו להעלות את המחיר בהיטלי הפקה לפני כשנה בערך.

<דוידי היימן: אני שמח שוועדת הכספים, בעבודה מאוד מאוד יסודית, פסלה את הדבר הזה.

<דוידי היימן: אני שמח שיש את הריבון שמונע ומכשיל העלאות לא רציונאליות.

<אלון מסר: צריך לזכור שמשק המים בישראל נמצא היום במצב הרבה יותר טוב מאיפה שהוא היה לפני לא הרבה זמן, בסך הכל לפני 3,4 שנים.

<אלון מסר: גם בשנה הכי שחונה שהייתה פה מזה 70 שנה, או מאז שהתחילו את המדידות, לא הגענו למצב שקיצצו מכסות מים לחקלאים.

<אלון מסר: לכל אחד שפותח את הברז יש מים.

<אלון מסר: זה לא דבר טריוויאלי.

<אלון מסר: תסתכלו מה שקורה בקליפורניה בימים אלה.

<אלון מסר: זה ממש לא טריוויאלי.

<אלון מסר: בעקבות משבר המים קמה ועדת חקירה ממלכתית.

<אלון מסר: אחת המסקנות של ועדת החקירה הזאת הייתה שכדי לא להגיע לאתו מצב של משבר, תעריף המים בישראל צריך להיות תעריף שמבוסס על העלות של השירותים.

<אלון מסר: כשאתה רוכש מוצר שלא משקף את העלות שלו, אתה מגיע לצריכת יתר.

<אלון מסר: כשאתה מגיע לצריכת יתר, זה לא טוב ברמה המשקית.

מיכל בירן: למה היטלי ההפקה לא חוזרים למשק הסגור?

<אלון מסר: כחלק מהמהלך הזה נעשתה רפורמה בתעריפי המים.

<אלון מסר: התעריפים האלה התחילו לשקף את העלות.

<אלון מסר: זה מה שהעלה את תעריף המים, לא הקמת תאגידי מים או דברים אחרים.

<דוידי היימן: גם תאגידי המים.

<דוידי היימן: אני מצטער, אתה לא אומר אמת.

<אלון מסר: אני אומר אמת.

<אלון מסר: אני מוכן להראות את כל התחשיבים אם תרצה.

<אלון מסר: אני מוכן להסביר את זה.

<אלון מסר: מה שגרם לעלייה בשנים האחרונות זה בעיקר העובדה שהמים התחילו לשקף את העלות שלהם.

<אלון מסר: העלות שלהם עלתה כי יש היום הרבה יותר מים מותפלים.

<אלון מסר: כמעט מחצית מהמים שאנחנו שותים היום הם מים מותפלים.

<אלון מסר: בשנה הבאה זה יהיה קצת יותר.

<אלון מסר: עלות המים עלתה כי מחירי החשמל עלו מאוד.

<אלון מסר: משק המים הוא צרכן חשמל גדול.

<אלון מסר: אלו הסיבות העיקריות לעליית תעריף המים.

<אלון מסר: לגבי תעריף המים לחקלאים.

<אלון מסר: נחתם הסכם עם התאחדות חקלאי ישראל ב-2006.

<אלון מסר: הוא התחיל להיות מיושם ב-2010.

<אלון מסר: המטרה של ההסכם הזה הייתה להגיע לתעריף חקלאים שמבוסס על העלות הממוצעת של משק המים, לא על העלות שאנחנו משלמים בבית.

<אלון מסר: הוא נעשה באופן שבו החקלאים יוכלו להתמודד עם העלייה הזאת באופן הדרגתי.

<אלון מסר: מידי שנה ההסכם הזה מתקדם.

<אלון מסר: תעריף המים עולה לחקלאים בהתאם להסכם הזה.

<אלון מסר: החקלאים מקבלים תמיכה מתקציב המדינה כפיצוי על זה שהמחיר שלהם עלה.

<אלון מסר: אין אף מגזר אחר במשק שמקבל דבר כזה.

<אלון מסר: התמיכה הזאת מגיעה לקצת יותר מ-120 מיליון שקל מידי שנה, כדי שישקיעו בטכנולוגיות שחוסכות מים, ישקיעו בגידולים שחוסכים מים, וכדי לעזור להם להסתגל לשינוי הזה.

<אלון מסר: בדקנו את הקשר למחירי התוצרת.

<אלון מסר: אין מתאם בין עליית מחירי המים ובין מכירת התוצרת החקלאית.

<אלון מסר: יש התייעלות.

<אלון מסר: יש גידולים - - .

<דוידי היימן: תן לי גידול אחד.

<אלון מסר: אני לא נכנס לסוגיה הזאת.

<דוידי היימן: אתה אומר שיש גידולים.

<דוידי היימן: תן לי גידול אחד שמסוגל לשלם 2.80.

<אלון מסר: אמרתי שיכול להיות.

<דוידי היימן: אתה פקיד בכיר באוצר.

<דוידי היימן: תגיד לי איזה ענף מסוגל לשלם 2.80, מה שאמר אברהם דניאל.

<אלון מסר: אם כל החקלאים משלמים 2.80, כולם ישלמו 2.80.

<אלון מסר: זה המחיר שקיים בשוק.

<אלון מסר: יש הרבה מאוד גידולים שאין לפה ייבוא.

<דוידי היימן: אתה חוזר לצדק החברתי שאמרת לי.

<דוידי היימן: אתה רוצה צדק חברתי.

<דוידי היימן: מי שהשקיע מיליונים במפעלים עצמאיים שלו, ישלם עכשיו בצדק חברתי 2.80.

<אלון מסר: אני בעד צדק חברתי.

<אלון מסר: אפילו שאני עובד באוצר, אני חושב - -

מיכל בירן: זה משמח בפני עצמו.

<אלון מסר: הייתי רוצה שיהיה שוויון בין החקלאים.

<אלון מסר: זה נכון שחקלאות צורכת בישראל מי קולחין.

<אלון מסר: 90% מהמים שאנחנו משתמשים בהם חוזרים חזרה לחקלאות.

<אלון מסר: המערכות של החקלאים הפרטיים הוקמו בסיוע של המדינה בלמעלה מ-2 מיליארד שקל, מתוך מטרה לנצל כמה שיותר את המשאבים המועטים שיש לנו פה, מתוך מטרה לתת לחקלאים מים יותר זולים.

<אלון מסר: בניגוד למה שנאמר פה, מים ביציאה מהמט"ש, מים שניוניים לא עולים כסף לחקלאי.

<אלון מסר: החקלאי משלם על הצינורות שהוא הקים, שהוקמו בדרך כלל בסיוע של המדינה.

<אלון מסר: עלות טיהור השפכים נופלת כולה על הצרכן העירוני.

<אלון מסר: הוא.

<אלון מסר: גרם לשפכים, לכן הוא ישלם עליהם.

<אלון מסר: החקלאי לוקח את המים ביציאה מהמט"ש ללא עלות.

<אלון מסר: מה שעולה לו כסף זה המערכות שהוא צריך להקים.

<אלון מסר: הוא צריך להקים צינורות, להקים משאבות, מאגרים.

<אלון מסר: הדברים האלה עולים כסף.

<אלון מסר: זה מגולם בתעריף המים שלו.

<אלון מסר: צריך להגיד שהמדינה השקיעה בהקמת המערכות האלו למעלה מ-2 מיליארד שקל בעשור האחרון, הכל כדי שהמחיר שהחקלאים יצטרכו לשלם יהיה יותר נמוך.

<אלון מסר: צריך לשים את הדברים על דיוקם.

<אברהם דניאל: אני לא מדבר על תיאוריות.

<אברהם דניאל: תראה את החשבונית שהם גובים מאיתנו על מי קולחין.

<אברהם דניאל: אתה בא לפה ומספר סיפורים.

<אברהם דניאל: ביקשתי ממך לבדוק את זה.

<אברהם דניאל: עד היום לא נתת לי תשובה על דבר פעוט.

<אברהם דניאל: עברו כמה חודשים.

<אברהם דניאל: זה דבר שקל לבדוק אותו.

<אברהם דניאל: אתה לא עושה את זה.

<אלון מסר: יש עלות למים.

<אלון מסר: זה טוב שיש עלות למים.

<אלון מסר: המחיר משקף את העלות.

<אלון מסר: העלות של מי קולחין נובעת מהעלות של ההון שמושקע במערכות ומהאנרגיה.

<אלון מסר: המים עצמם הם מים שניוניים.

<אלון מסר: הם לא עולים כסף.

<אלון מסר: במים שלישוניים, שזה טיהור יותר גבוה, החקלאי משתתף בעלות - -

<אברהם דניאל: אין כרגע מים שלישוניים.

<אברהם דניאל: הם לא קיימים.

<אלון מסר: פניתי לרשות המים כדי לנסות ולהבין.

<אלון מסר: לא קיבלתי תשובות בנושא הזה.

<אברהם דניאל: איך החלטת להעלות את מחיר המים כשעוד לא הבנת?

<אברהם דניאל: כל דבר שעושים צריך קודם להבין, אחר כך לעשות.

<אברהם דניאל: אתה אומר שלא הבנת עדיין.

<אלון מסר: רצית לקבל תשובות למה עלה ככה וככה.

<אברהם דניאל: אתה צודק שחתמנו על הסכם לגבי המים.

<אברהם דניאל: עשינו טעות.

<אברהם דניאל: אתה צריך להעניש אותנו?

<אברהם דניאל: לך מותר להפר הסכמים?

<אברהם דניאל: את נקודות הזיכוי לעובדים הזרים ביטלת.

<אברהם דניאל: אנחנו הסכמנו להעלות את מס המעסיקים מ-8% ל-10%.

<אברהם דניאל: למה ביטלת אותו ברגל גסה?

<אברהם דניאל: לך מותר לעשות הסכמים ולא לקיים אותם.

<אלון מסר: ממש לא.

<אלון מסר: כשהמדינה מפרה הסכמים, יש לכל צד פרטי את הזכויות לתבוע אותה על הפרת ההסכם.

<אלון מסר: לגבי המקרה שנאמר פה, לא נחתם הסכם מעולם.

<אלון מסר: המדינה עומדת בהסכמים שלה, במיוחד בהסכמים חקלאיים.

<אלון מסר: בכל הסכם והסכם עמדנו.

<אברהם דניאל: את כל ההסכמים האלה עשיתם עם אקדח ברקה למי שישב מולכם.

<אברהם דניאל: תמיד התנגדתי להסכמים האלה.

מיכל בירן: האם החקלאים משלמים על מי קולחין?

<אלון מסר: ממה מורכבת עלות המים?

<אלון מסר: המים הגולמיים בטיהור שניוני לא עולים כסף לחקלאי, בניגוד למים מותפלים שאתה קונה ממתקן ההתפלה.

<לאה ורון: איזה מים יכול החקלאי לקבל בחינם?

<לאה ורון: האם קיימים מים כאלה?

<אלון מסר: לחקלאי הבודד יש הנחה על הצינורות, האנרגיה והמאגרים שמגולמת בתעריף המים.

<אלון מסר: אם החקלאי היה יושב ביציאה מהמט"ש ולא היה צריך להקים מערכות, מצבו היה טוב, אבל אין דברים כאלה.

<אלון מסר: צריך להאריך את המערכות האלו קילומטרים רבים.

<דוידי היימן: אלון, זה לא נכון.

<דוידי היימן: אני אעביר לך חשבונות של תאגידי מים שמחייבים ביציאה מהמט"ש, לא אחרי היציאה.

<אלון מסר: באיזה טיהור?

<דוידי היימן: בטיהור שניוני.

<אלון מסר: זה לא אמור להיות.

יואב בן צור: אם זה קורה, יזכו את האנשים ויפסיקו לחייב אותם?

<אלון מסר: אני מציע לפנות בנושאים האלה לרשות המים עם כל המסמכים.

<אלון מסר: זה לא אמור להיות.

<אלון מסר: לא היה ידוע לי על דבר כזה עד היום.

<פלג אוריון: אם עלה מהדברים של אלון שאיזה שהוא חקלאי באיזה שהוא מקום בארץ מקבל מים בחינם, זה לא נכון.

<פלג אוריון: אנחנו מקבלים מים שניוניים.

<פלג אוריון: אם עולה פה בדעתו של מישהו שמישהו מקבל מקולחי נתניה מים בחינם ביציאה, זה ממש לא נכון.

<פלג אוריון: כולם יכולים להביא לכאן חשבוניות.

<פלג אוריון: אנחנו משלמים הרבה יותר ממה שאנחנו משלמים בחלק מהמקרים על המים השפירים.

<פלג אוריון: זאת גם בעיה שנצטרך להידרש אליה.

<מתן רז בירן: אלון הזכיר כאן את הסכם המים.

<מתן רז בירן: אנחנו מכבדים את הסכם המים ועומדים מאחוריו.

<מתן רז בירן: אין איזה שהוא מתח.

<מתן רז בירן: את כל המדרגות שהיו בהסכם המים על העלאת תעריפי המים לחקלאות החקלאים כיבדו ושילמו.

<מתן רז בירן: הם קיבלו את הפיצויים כמו שסוכם בהסכם.

<מתן רז בירן: להסכם הזה יש פרשנות.

<מתן רז בירן: יש מסמך שקובע איך ייקבע מחיר המים, איך יעודכן מחיר המים לחקלאות.

<מתן רז בירן: זה לא כל כך פשוט.

<מתן רז בירן: זה לא שבהסכם כתובות המדרגות המדויקות.

<מתן רז בירן: שם מתחילות הבעיות.

<מתן רז בירן: יש פרשנות אחת: להעמיס יותר על החקלאי, יש פרשנות אחרת: לא להעמיס כל כך הרבה על החקלאי.

<מתן רז בירן: שם מתחילים הפערים.

<מתן רז בירן: שם מתגלים חילוקי הדעות.

<מתן רז בירן: אנחנו בעד לדבר על הדברים.

<מתן רז בירן: בשיתוף פעולה אפשר להגיע למחירים ריאליים שהחקלאים יוכלו לעמוד בהם.

<מתן רז בירן: רשות המים היא זאת שקובעת את הפרשנות להסכם.

מיכל בירן: באופן חד צדדי?

<דוידי היימן: חד צדדי לחלוטין.

<דוידי היימן: לא מקשיבים.

<דוידי היימן: עושים הצגה.

<מתן רז בירן: היינו בשבוע שעבר בשימוע על תעריפי המים לחקלאות.

<מתן רז בירן: הוצגו בפנינו מחירי המים לחקלאות.

<מתן רז בירן: זה לא איזה שהוא תעריף שנעשה בשיתוף פעולה.

<מתן רז בירן: זה תעריף שנקבע על ידי רשות המים.

<מתן רז בירן: אנחנו מגיבים לשימוע הזה.

<מתן רז בירן: אני מקבל את ההנחה הכלכלית שאומרת שמחירי המים לחקלאות צריכים להיות מחירים ריאליים.

<מתן רז בירן: צריך עדיין להביא בחשבון שיש עלויות חיצוניות בכך שהחקלאים נותנים פתרון קצה למים שלישוניים ושניוניים.

<מתן רז בירן: מים שלישוניים לא יכולים ללכת לנחל.

<מתן רז בירן: אנחנו לא רוצים שיזרמו בנחלים במדינת ישראל מים שלישוניים.

<מתן רז בירן: אנחנו גם לא רוצים שהם יזרמו לים.

<מתן רז בירן: הפתרון של מים שלישוניים זה חקלאות.

<מתן רז בירן: החקלאות שמחה לקבל את המים האלה לא בכל מחיר.

<אברהם דניאל: בחינם.

<אברהם דניאל: אני עושה לו טובה שאני משתמש בהם.

<מתן רז בירן: על המחיר צריך לדבר.

<מתן רז בירן: צריך להבין מה באמת צריך להיות מועמס על החקלאות, מה לא חייב להיות מועמס על החקלאות, כי מה שסתם מועמס על החקלאות מעלה את עלויות התוצר סתם ואת יוקר המחייה במדינה.

<מתן רז בירן: הדיכוטומיה בין המים הביתיים למים החקלאיים כאילו האחד בא על חשבון השני, לא חייב לבוא אחד על חשבון השני.

<מתן רז בירן: אנחנו בעד הוזלת מחירי המים לבית.

<מתן רז בירן: זה לא קשור.

<מתן רז בירן: זה לא צריך לבוא על חשבון החקלאות.

<מתן רז בירן: זה לא שהחקלאות מרוויחה אם מחירי המים לבית גבוהים.

<מתן רז בירן: כולם מפסידים מזה.

<מתן רז בירן: לא נכון להציג את זה כאילו תעריפי הבית מסבסדים את התעריפים החקלאיים.

<מתן רז בירן: אני עוד לא ראיתי את הנוסחה שהוכיחה שהמים הביתיים מסבסדים את המים החקלאיים.

<מתן רז בירן: אני לא חושב שזה נכון שזה יקרה.

<מתן רז בירן: זה לא באמת קורה.

<מתן רז בירן: המים החקלאיים צריכים לשלם את המחיר הריאלי.

<אברהם דניאל: יש 18% מע"מ על מחירי המים הביתיים.

מיכל בירן: למה היטלי ההפקה לא נחשבים באותו מעגל סגור?

<אלון מסר: היטל הפקה הוא לא חלק ממחיר המים.

מיכל בירן: למה?

<אלון מסר: הוא היטל.

<אלון מסר: היטל זה מס.

<אלון מסר: הכנסות המדינה מהיטלי הפקה נעמדות ב-300 מיליון שקל בשנה.

<אלון מסר: השקעות המדינה בתקציב, שגם זה מחוץ למשק הסגור, ממומנות בערך במיליארד שקל בשנה.

<אלון מסר: אם מסתכלים על הפלוס והמינוס בנושא הזה, משק המים נהנה מתקציבים שעדיין מוזרמים לתוכו ביחס למה שאוצר המדינה - -

יואב בן צור: בכמה יוזלו מחירי המים לצרכנים הביתיים בעקבות העלאת מחירי המים לחקלאות?

יואב בן צור: מה הקריטריונים שלפיהם קבעתם את העלאה של המחירים?

יואב בן צור: האם הייתה הידברות עם התאחדות החקלאיים?

<גלעד פרננדס: רשות המים בעד סבסוד החקלאות.

<גלעד פרננדס: כולנו אזרחים במדינה.

<גלעד פרננדס: כולנו רוצים שטחים ירוקים, רוצים חקלאות משגשגת ופורחת.

<גלעד פרננדס: רשות המים מחויבת לקבוע תעריפים על בסיס עיקרון העלות.

<גלעד פרננדס: הרשות מיישמת את הסכם החקלאים שנחתם ב-2006 ויושם לראשונה ב-2010.

יואב בן צור: האם זה נכון שיכולה להיות פרשנות שונה להסכם?

<גלעד פרננדס: יש פרשנות שונה.

<גלעד פרננדס: כל מי שמעלים לו את התעריף מנסה לפרש את זה בצורה כזאת או אחרת.

<דוידי היימן: יש חילוקי דעות.

<דוידי היימן: בוא נלך לגורם חיצוני שיבדוק.

<דוידי היימן: יש חילוקי דעות בין הצרכן לספק לגבי עלות המים, לגבי הנוסחה.

<דוידי היימן: בוא ניתן את זה למישהו חיצוני.

<דוידי היימן: אולי תסכימו לזה שמישהו חיצוני יבדוק.

<דוידי היימן: גם לזה אתם לא מסכימים.

<גלעד פרננדס: רשות המים היא גוף מקצועי שבודק לפי עיקרון העלות.

<גלעד פרננדס: בשביל זה הקימו את הרשות.

<גלעד פרננדס: מי שלא מסכים עם הדברים שהרשות עושה, מוצא את הדרך לבית הדין למים או לבג"ץ.

<גלעד פרננדס: אני לא חושב שזאת הדרך הנכונה.

<גלעד פרננדס: אנחנו רשות שדוגלת בהידברות ובשקיפות.

<גלעד פרננדס: אמר פה מתן שאין סבסוד.

<גלעד פרננדס: הסדר החקלאיים שנחתם לא היה נחתם אם לא היה סבסוד, כי ההסדר אומר להעלות את התעריף לתעריף הממוצע.

<גלעד פרננדס: היום התעריף הוא פחות מהממוצע.

<גלעד פרננדס: בהגדרה זה משחק סכום 0.

<גלעד פרננדס: אם מישהו משלם פחות, יש מישהו שמשלם יותר.

<גלעד פרננדס: כמו שמתן אמר, יש גם פתרונות אחרים.

<גלעד פרננדס: אפשר שצרכנים אחרים שנהנים היום מתעריפים ייחודיים כאלה ואחרים, ישתתפו במעמסה של תעריפי החקלאות.

<גלעד פרננדס: הממשלה יכולה לתמוך בחקלאות כמו שהיא תומכת באוכלוסיות זכאיות אחרות דרך תקציב המים.

<גלעד פרננדס: רשות המים מזה שנים ארוכות סבורה שהיטלי הפקה חייבים לחזור למשק המים.

<גלעד פרננדס: הם אמורים לשמש את כלל הצרכנים.

<גלעד פרננדס: הם יפחיתו מתעריף המים כ-300 מיליון שקל בשנה.

<גלעד פרננדס: הייתה ועדה בראשות רם בלינקוב, הממונה בעבר על התקציבים באוצר, שעבדה כשנתיים על תעריפי מקורות.

<גלעד פרננדס: אחת ההמלצות המרכזיות של הוועדה הייתה להחזיר את היטלי ההפקה למשק המים.

<גלעד פרננדס: אני מקווה שנצליח ליישם את זה במלואו.

<גלעד פרננדס: זה כולל שימוע ציבורי ועבודה שתיארך זמן מסוים.

<גלעד פרננדס: זה הכיוון.

<גלעד פרננדס: אני מקווה שהכיוון הזה יצליח, כי הוא חשוב והוא נכון כלכלית.

<גלעד פרננדס: לעניין ההפחתה בתעריפי המים לצרכנים.

<גלעד פרננדס: מה שיצרנו זה שימוע ציבורי להפחתת התעריפים לצרכנים הביתיים בשיעור של כ-10%.

<גלעד פרננדס: הנושא עכשיו בשלהי השימוע.

<גלעד פרננדס: ביום חמישי הקרוב מועצת רשות המים אמורה להחליט בזה.

<גלעד פרננדס: אני מקווה שהיא תחליט.

יואב בן צור: האם נכון שההוזלה הזאת באה על חשבון העלאה לחקלאים?

<גלעד פרננדס: בוודאי שחלקה, כי התעריף לחקלאים לפי ההצעה לשימוע עולה ב-21 אגורות למטר קוב מים שפירים.

<גלעד פרננדס: מדובר בסדר גודל לסך כל החקלאות של בין 50 ל-60 מיליון שקל, תלוי בצריכה.

<גלעד פרננדס: זה מוריד מעלויות משק המים.

<גלעד פרננדס: זה מאפשר הוזלה של אחוז, אחוז וחצי לצרכן הביתי בתעריפי המים.

יואב בן צור: איזה מנגנון של הידברות זה כשאתם מקבלים את ההחלטה בלי לשמוע אותם בכלל?

יואב בן צור: לכל מה שדיברו איתכם אין שום ערך?

<גלעד פרננדס: היינו עם נציגי החקלאים באותו דיון לפני שנה בדיוק.

<גלעד פרננדס: הצוות המקצועי סבר אז שצריך ללכת על תעריפי המים בהתאם להסדר החקלאים.

<גלעד פרננדס: אחד מחברי מועצת הרשות הוא מנכ"ל משרד החקלאות.

<דוידי היימן: אחד מתוך כמה?

<גלעד פרננדס: 1 מתוך 8.

<דוידי היימן: אין לו שם שום דעה.

<דוידי היימן: יש לו דעה, אבל הוא לא קובע שם כלום.

<גלעד פרננדס: בגלל שהייתה טענה שהדיון עם נציגי החקלאים לא מוצה, מועצת רשות המים החליטה לבצע העלאה יותר נמוכה ממה שהצוות המקצועי סבר.

<גלעד פרננדס: היא אמרה להם להיכנס לתהליך של דיונים.

<גלעד פרננדס: ערכנו תהליך של דיונים מאוד אינטנסיביים במשך חצי שנה עם נציגי החקלאים.

<גלעד פרננדס: בסופו של דבר הייתה מחלוקת שהובאה למועצת רשות המים.

<גלעד פרננדס: הסברנו מה המחלוקת.

<גלעד פרננדס: המחלוקת היא בעיקר על איך מחשבים את החלק היחסי של החקלאות בהתפלה.

<גלעד פרננדס: צריך להזכיר שהסיבה העיקרית לעלייה במחירי המים היא שיש היום כ-500 מיליון קוב מים מותפלים זמינים.

<גלעד פרננדס: מדובר בעלויות מאוד כבדות, מאוד גבוהות.

<גלעד פרננדס: מצד אחד זאת עלות כבדה, מצד שני זה מבטיח עצמאות של משק המים.

<גלעד פרננדס: אנחנו לא תלויים בקיצוצים ובכל מיני גזירות.

<גלעד פרננדס: יש למשק המים יכולת לספק את כל צורכי המים למי שנכון לשלם את העלות הריאלית.

<גלעד פרננדס: אחרי שמיצינו את הדיון עם החקלאים - -

<דוידי היימן: לא מיציתם שום דיון עם החקלאים.

<גלעד פרננדס: הבהרנו את המחלוקת למועצת רשות המים בשתי ישיבות.

<גלעד פרננדס: המועצה שמעה את הכל.

<גלעד פרננדס: ההצעה של הצוות המקצועי הייתה העלאה יותר גדולה ממה שיש כיום ופורסם לשימוע.

<גלעד פרננדס: נציג משרד החקלאות ביקש לבצע העלאה יותר מתונה.

<גלעד פרננדס: במהלך אותו חודש שמסתיים בעוד יומיים הוא היה אמור לשבת עם כלל נציגי החקלאות ולנסות להביא איזה שהיא "אמבטיה חקלאית", כלומר, תעריפים חקלאיים שיהיו יותר שוויוניים.

יואב בן צור: הוא עשה את זה?

<גלעד פרננדס: למיטב ידיעתי, עד לשעות בוקר לא קיבלתי איזה שהוא אינפוט ממשרד החקלאות על כך שיש להם הצעה חלופית.

יואב בן צור: מישהו ממשרד החקלאות ישב איתכם?

<דוידי היימן: לא.

יואב בן צור: האם יש מציאות כזאת שנציגי החקלאיים, אגודות כאלו ואחרות יופיעו בפני מועצת המים כדי להשמיע את הטיעונים שלהם לפני שמתקבלת החלטה?

<גלעד פרננדס: בוודאי.

<אברהם דניאל: שלחתי מכתב, אפילו לא התייחסו אליו.

<אברהם דניאל: שלחתי למנכ"ל מכתב.

<אברהם דניאל: הוא לא קרא לי.

<גלעד פרננדס: הליך של שימוע מקצועי מתפרסם לכלל הציבור.

<גלעד פרננדס: כל מי שמעוניין מגיב בכתב.

<גלעד פרננדס: כל מי שמגיב בכתב, בעיקר התאחדות החקלאיים, משרד החקלאות ואחרים, מוזמן.

<אברהם דניאל: למה לא זומנתי?

<גלעד פרננדס: אני לא יכול להיכנס ספציפית לכל טענה, אבל הארגונים היציגים של החקלאיים זומנו.

<גלעד פרננדס: הם באו, השמיעו את דבריהם בפני הצוות המקצועי, הסבירו מה נכון לדעתם ומה לא נכון.

<גלעד פרננדס: אותו ארגון של חקלאים מוזמן בפני מועצת רשות המים.

<גלעד פרננדס: דרך אגב, זה לא משהו חד פעמי או משהו ייחודי.

<גלעד פרננדס: זה תהליך של שגרת עבודה.

<גלעד פרננדס: אנחנו עושים דיונים מקצועיים בפני הצוותים המקצועיים, אחר כך מביאים למועצה.

<גלעד פרננדס: המועצה שומעת, שואלת, משנה, מחליטה מה היא מוציאה לשימוע.

<גלעד פרננדס: הצוות המקצועי יושב שוב פעם עם אותם גופים שהדבר נוגע אליהם, מחליט מה הוא מקבל, מה הוא לא מקבל.

<גלעד פרננדס: הוא מביא את הכל למועצה.

<גלעד פרננדס: המועצה, בשביל לשמוע באופן בלתי אמצעי ולא רק דרך התגובות הכתובות, מזמינה את הנציגים המרכזיים של הגופים שהגיעו לשימוע והדבר רלוונטי לגביהם.

<גלעד פרננדס: זה הליך שגרתי.

<גלעד פרננדס: אני מבין את המעמסה שנופלת על כתפי החקלאיים מכך שהעלות עולה.

<גלעד פרננדס: אי אפשר לזלזל בה.

<דוידי היימן: מה עושים?

<דוידי היימן: ממשיכים להעלות?

<דוידי היימן: החקלאות לא עומסת בזה.

<דוידי היימן: ממשיכים עם אותן נוסחאות?

<דוידי היימן: החקלאות תצעק מחר ברחובות.

<דוידי היימן: החקלאות תצא לרחובות.

<דוידי היימן: זה עניין של זמן.

<דוידי היימן: מחר יחסמו את כביש הערבה ויעשו דברים אחרים.

<דוידי היימן: החקלאות לא עומדת בזה.

<דוידי היימן: נכון, יש נוסחאות ורעיונות, אבל סך הכל החקלאות צועקת.

<דוידי היימן: אני שמח על הדיון הזה.

<דוידי היימן: אנחנו לא עומדים במחירים האלה.

מיכל בירן: אני חושבת שלא יהיה מנוס מלעשות את כל הצעדים שאתה מדבר עליהם, כי במדינה הזאת מה שלא בא בכוח כנראה שלא קורה.

<אברהם דניאל: הפתרון הטוב ביותר זה המתת חסד.

<אברהם דניאל: הם הורגים אותנו לאט.

מיכל בירן: בוא ננסה להתמקד בפתרונות יותר פרודוקטיביים.

<משה ביטון: נאמר פה שיורידו את המחירים לצרכנים הביתיים על חשבון החקלאיים שישלמו יותר.

<משה ביטון: זו עבודה בעיניים.

<משה ביטון: מה הואילו חכמים בתקנתם אם בסוף נשלם יותר על התוצרת?

<משה ביטון: מה עשיתם בזה?

<משה ביטון: למי זה עוזר בדיוק?

<אברהם דניאל: בתיאוריה זה עובד, במציאות לא.

מיכל בירן: הם יצאו טוב.

מיכל בירן: הם יוכלו להגיד שהם הורידו את מחיר המים לצרכנים.

מיכל בירן: ההיגיון של מה שאמרת יישאר, לצערי הרב, באותיות הקטנות.

<משה ביטון: היקש פשוט של חשיבה פשוטה.

<אלון מסר: היקש פשוט של חשיבה פשוטה לא עומד במבחן המציאות, ידידי.

<אלון מסר: תסתכל על מחירי התוצרת החקלאית.

<אלון מסר: אין לי פה את המספרים, אבל אפשר לראות לפי נתוני הלמ"ס שאין ממש מתאם בין מחירי התוצרת החקלאית לבין עליית מחיר המים.

<דוידי היימן: מה התשומות לחקלאות?

<דוידי היימן: בדקתם את התשומות בצד השני?

<דוידי היימן: זאת תמונה חלקית לחלוטין.

<אלון מסר: אם הן עלו, הן עלו בשיעורים נמוכים מאוד.

<דוידי היימן: בוא ננתח את הרווחיות של החקלאות ב-10 השנים האחרונות.

מיכל בירן: אם זה עולה יותר, מישהו צריך לשלם על זה.

<אלון מסר: יש גם התייעלות.

<אלון מסר: המדינה משלמת על ההסכם הזה כפיצוי לחקלאים כל שנה למעלה מ-100 מיליון שקל.

מיכל בירן: כשאתה אומר 100 מיליון שקל זה נשמע הרבה, אבל אני לא יודעת להגיד - -

<משה ביטון: מחולק ל-5000 חקלאיים.

<אלון מסר: לאן הכסף הולך?

<אלון מסר: הוא הולך לטכנולוגיות שחוסכות במים, לטפטפות, לכל מיני גידולים.

מיכל בירן: אלון, אני מצטערת, לא קראתי את דוח החקירה על משבר המים, אבל אני זוכרת מהדיון הציבורי שזה היה קשור בדיוק לפקידי האוצר שלמרות שהיו תכניות, למרות שהיו אזהרות, הם השעו את התכניות בשנה שהיו גשמים.

מיכל בירן: כשהיו שנים בלי משקעים, פתאום התגלתה הבעיה במלוא תפארתה.

מיכל בירן: מה שאתה עושה כאן זה בדיוק אותו סיפור.

מיכל בירן: אני חושבת שהתיאור של פלג אוריון היה מאוד מדויק.

מיכל בירן: זה כמו הצפרדע שמבשלים אותה לאט לאט והיא לא שמה לב.

מיכל בירן: זה יקרה ברגע.

מיכל בירן: בסוף תהיה ועדת חקירה שתשאל למה לא מגדלים פה יותר תוצרת טרייה.

מיכל בירן: אז ייזכרו בדיונים האלה ובמה שהמדינה יכלה לעשות כדי למנוע את זה.

מיכל בירן: אתה חונק את האנשים, אבל כל עוד הם לא מתים זה בסדר.

מיכל בירן: אתה לא רואה את ההשלכות של התוצאות של הלמ"ס.

מיכל בירן: יש לזה גבול.

מיכל בירן: הם מתקרבים לגבול.

מיכל בירן: בסוף יהיו לזה השלכות.

<אלון מסר: אני יודע שאנחנו בתקופה של סוף הכנסת ובחירות, אבל אני רוצה להעמיד דברים על דיוקם.

<אלון מסר: התוצרת החקלאית עולה בשנים האחרונות.

<אלון מסר: הערך של סך כל התוצרת החקלאית עולה.

<אלון מסר: יש הרבה יותר שטחים מעובדים היום משהיו ב-2010.

<אברהם דניאל: איך אתה מסביר ש-600 משקים סגרו?

<אלון מסר: יכול להיות שיש חקלאי שהוא עצמו סגר, אבל מישהו אחר מעבד במקומו את קרקע.

<אלון מסר: מבחינת המדינה התוצרת נשמרה, הקרקע מעובדת והערכים החיצוניים של החקלאות נשמרים.

<אלון מסר: כל זה קרה בשנים האחרונות.

<דוידי היימן: אלון, יש לי הרגשה שאתה לא פותח את החלון ומסתכל החוצה.

<אברהם דניאל: תצא לשטח.

יואב בן צור: אלון, לפעמים יש פער בין הנתונים שמתקבלים מאוחר יותר, לבין המציאות בשטח שחיים אותה יום יום החקלאיים.

יואב בן צור: יכול להיות, כמו שהחברים פה אומרים, שיש הרבה שטחים שהאנשים נוטשים כי לא כדאי להם ולא משתלם להם.

<אלון מסר: בוודאי שיש חקלאים שפורשים וחקלאיים שנקלעים לקשיים.

<אלון מסר: צריך לראות מה הסיבות לכך.

<אלון מסר: אם יש מקום למדינה להתערב, אנחנו מנסים לפעול בחלק מהנושאים האלה.

<אלון מסר: השטחים עצמם עדיין מעובדים.

<אלון מסר: אם כל החקלאים היו משלמים את אותם תעריפים, חלק מהחקלאיים לא היו יכולים להישאר.

<אלון מסר: יש היום חקלאים שמשלמים תעריפים שונים.

<אלון מסר: אני שוב פעם מדבר על צדק חלוקתי ועל צדק חברתי.

<אלון מסר: אם לכל החקלאיים הייתה אותה עלות לגורמי הייצור, הייתה תחרות שווה.

<אלון מסר: לצערי, אני אומר באופן אישי, אין תחרות שווה.

<אלון מסר: זה חלק מהסיפור.

<אלון מסר: כשחקלאי מסוים משלם על המים שלו מחיר מאוד נמוך וחקלאי אחר משלם מחיר מאוד גבוה, כששניהם מגדלים את אותו גידול, בוודאי שיש חיסרון.

<דוידי היימן: בוא נפרוס את הכל.

<דוידי היימן: אתה לוקח חלק אחד.

<מתן רז בירן: אף אחד לא יודע מה מנעד העלויות של המים לחקלאיים בישראל.

<מתן רז בירן: יש חקלאיים שמשלמים על מים שלישוניים סכום אחד, יש חקלאיים שמשלמים על מי מקורות סכום אחר.

יואב בן צור: כל תאגיד קובע לעצמו?

<מתן רז בירן: יש כל מיני עלויות של מים.

<מתן רז בירן: יש שונות בין העלויות של המים שמשלמים החקלאים, אבל זה לא בהכרח שונות מאוד גדולה בין התעריפים.

<מתן רז בירן: זה לא אותו מוצר.

<מתן רז בירן: יש אזורים בארץ שיש בהם מים מאוד מלוחים, יש אזורים בארץ שיש בהם מים מאוד איכותיים.

<מתן רז בירן: זה שונה.

<מתן רז בירן: אי אפשר להשוות תפוחים לתפוחים.

יואב בן צור: חקלאי שעשה את התשתיות לבד, השקיע לבד, המחיר שלו יותר זול?

<אלון מסר: תלוי איפה הוא נמצא.

<מתן רז בירן: תלוי למה אתה קורא תעריף.

<מתן רז בירן: האמירה הזאת שחקלאים משלמים במדינת ישראל תעריפים שונים היא אמירה נכונה.

<מתן רז בירן: אף אחד לא יודע את השונות בין התעריפים ומספר התעריפים שיש לגבי מים לחקלאיים במדינת ישראל.

<מתן רז בירן: זה לא נכון להגיד שיש שונות מאוד גדולה, כי אף אחד לא יודע את זה.

<אלון מסר: יש זהות?

<דוידי היימן: בהרבה דברים אין זהות.

<מתן רז בירן: אי אפשר להשוות תפוחים לתפוחים.

<מתן רז בירן: יש כל מיני איכויות של מים, יש כל מיני איכויות של קרקע.

<אלון מסר: אפילו לכל אותה איכות אין - -

<מתן רז בירן: זה לא נכון.

<אברהם דניאל: מדיניות האוצר כל השנים היא לעשות אפליה בין חקלאי לחקלאי.

<אברהם דניאל: אתה פתאום רוצה צדק חברתי.

<אברהם דניאל: אני מתפלא עליך.

<אברהם דניאל: אתה מכה במרכז.

<אברהם דניאל: אתה הולך להשמיד אותם.

<אברהם דניאל: אתה אומר שאתה מתמקד בפריפריה.

<אברהם דניאל: אם אתה בעד צדק חברתי כך שכולם ישלמו שווה, תעשה את זה בכל, לא בחלקים.

<דוידי היימן: לא רק במים.

<דוידי היימן: בוא נעשה בכל.

<אלון מסר: מה אתם מציעים?

<אברהם דניאל: כל מדיניות התמיכות במרכז לא קיימת.

<אברהם דניאל: זאת מדיניות של האוצר.

<אברהם דניאל: היא קיימת בפריפריה בלבד.

<אברהם דניאל: האם זה נכון או לא נכון?

<אברהם דניאל: האם אתה יכול לסתור אותי?

<דוידי היימן: מי שמקים בית אריזה באזור חדרה לא מקבל גרוש.

<דוידי היימן: למה?

<דוידי היימן: בוא נעשה צדק מוחלט בכל.

<אברהם דניאל: 50% מענף הפרחים נמצא במרכז.

<אברהם דניאל: אתה יודע שיש 0 השקעות במינהלת ההשקעות.

<אברהם דניאל: למה?

<אברהם דניאל: זאת מדיניות שאתה הובלת, לא אני.

<אלון מסר: מי שאחראי על מינהלת ההשקעות זה משרד החקלאות.

<אברהם דניאל: זה לא משרד החקלאות, זה האוצר.

<אברהם דניאל: אם שאלת אותי לגבי משרד החקלאות, תסגור אותו, הוא הפך להיות מיותר.

<אברהם דניאל: הוא לא רלוונטי יותר.

<דוידי היימן: חברים, בוא נעשה צדק חברתי ברשות המים, צדק חברתי במשרד החקלאות.

<אברהם דניאל: 1700 עובדים יש במשרד החקלאות.

<אברהם דניאל: אני לא יודע למה.

יואב בן צור: אני רוצה להקריא איזו שהיא הצעת סיכום של הוועדה.

יואב בן צור: הוועדה תומכת בהוזלת המים לצרכנים הביתיים לא על חשבון העלאת מחירי המים לחקלאיים, למגזר החקלאי.

יואב בן צור: הוועדה מבקשת לקבל בכתב מרשות המים והביוב פירוט המועדים בהם התקיימו שימועים לארגוני החקלאיים ולנציגי החקלאיים במהלך שנת 2014, וכן את המועדים בהם שמעה מועצת המים את נציגי הארגונים החקלאיים בישיבות שקיימה.

יואב בן צור: הוועדה מבקשת לקבל בכתב נתונים מנציג האוצר על סך כל השטחים החקלאיים המעובדים בכל אחת מהשנים 2010-2014.

יואב בן צור: הוועדה קוראת להכללת ההכנסות מהיטל ההפקה למשק המים הסגור.

יואב בן צור: אני רוצה לדעת מרשות המים את התעריפים השונים שיש לחקלאיים והתמיכות שיש לחקלאיים, היכן מקבלים, היכן לא והקריטריונים לקבלתם.

יואב בן צור: תודה רבה.